Hispaania on parem, aga haavatav(1)
Otsustades viimase mängu põhjal, mis Kreeka pidas Inglismaaga ja kus neil oli ikkagi raskusi palli hoidmise ja mängus domineerimisega, usun ma, et Hispaania vastu läheb neil veelgi raskemaks. Hispaania mängib enamjaolt palliga, armastab sööta ja liigub julgelt rünnakule. Seega ma arvan, et hispaanlased võidavad selle finaali.
Turniiri algusfaasis nägime, et Hispaania mängis kohati kärsitult, kuid mäng-mängult on nende esitus läinud ikkagi ainult paremaks. Mäng Prantsusmaaga näitas küll ka seda, et mäng kastis ei ole nende kõige parem külg, nad lasid endale palju väravaid lüüa – seega ei saa kindlasti väita, et kreeklastel poleks üldse mingit võimalust. Hispaania probleem oli ka selles, et pärast enda löödud väravaid andsid nad initsiatiivi mõneks ajaks käest ja siis tulid ka prantslaste väravad.
Kreeka mängib Hispaaniaga võrreldes tunduvalt kaitsvamalt, kahe kaitsva keskpoolikuga. Rünnakul mängivad nad suhteliselt turvaliselt, ei lähe kohe suurte jõududega peale. Sedasi mängisid nad Inglismaaga ning kui nad Hispaania vastu valivad sama taktika, siis ma ei usu, et nad suudaksid mängus domineerida.
Kreeka šanss oleks mänguliselt panustada kiirrünnakutele ja standardolukordadele ning nendele momentidele, kui on võimalik palli kiirelt kasti viia. Mäng Prantsusmaaga näitas, et siis on Hispaania haavatav.
Kirja pannud Aet Süvari